รายชื่อฮอร์โมนในมนุษย์
สเตอรอยด์

บทความหลัก: สเตอรอยด์
| ชื่อ | ชั้นทางเคมี | อักษรย่อ | เนื้อเยื่อ | เซลล์ | ตัวรับ | เนื่อเยื่อเป้าหมาย | ส่งผลต่อ    |
| --- | --- | --- | --- | --- | --- | --- | --- |
| เทสโทสเตอโรน | แอนโดรเจน |  | อัณฑะ, รังไข่ | เซลล์เลย์ดิก | AR |  | ความรู้สึกทางเพศ, วิถีแอแนบอลิซึม: การเพิ่มมวลและความแข็งแรงของกล้ามเนื้อ เพิ่มความหนาแน่น ความแข็งแรง และมวลของกระดูก Virilizing: การเจริญเต็มวัยของอวัยวะเพศ, การก่อตัวของถุงหุ้มอัณฑะ, ความต่ำทุ้มของเสียง, การงอกของขนรักแร้และหนวดเครา  |
| ดีไฮโดรเอพิแอนโดรสเตอโรน | แอนโดรเจน | DHEA | อัณฑะ, รังไข่, ไต | เซลล์โซนาฟาสซิคูลาตาและเซลล์โซนาเรติคูลาริสในไต  เซลล์ทีกาในรังไข่   เซลล์เลย์ดิกในอัณฑะ | AR |  | Virilization, วิถีแอแนบอลิซึม  |
| แอนโดรสตีนไดโอน | แอนโดรเจน |  | ต่อมหมวกไต, ต่อมเพศ |  | AR |  | สารตั้งต้นสำหรับเอสโทรเจน  |
| ไดไฮโดรเทสทอสเตอโรน | แอนโดรเจน | DHT | เนื้อเยื่อหลายชนิด |  | AR |  | 5-DHT หรือ DHT เป็นฮอร์โมนในระบบสืบพันธ์เพศชายที่มีเป้าหมายเป็นต้อมลูกหมาก, ต่อมบัลโบยูรีทรัล, ต่อมสร้างน้ำเลี้ยงอสุจิ, องคชาติและถุงหุ้มอัณฑะ ช่วยส่งเสริมการการเจริญเติบโต ไมโทซิส การเจริญเต็มที่และการแบ่งการทำงานของเซลล์ เทสโทสเทอโรนจะถูกเปลี่ยนไปเป็น 5-DHT โดย 5alpha-reductase โดยปกติจะเกิดขึ้นในเซลล์เป้าหมายของ 5-DHT เนื่องจากความต้องการ 5-DHT ในความเข้มข้นสูงเพื่อให้เกิดผลทางสรีรวิทยา    |
| อัลโดสเตอโรน | มิเนอรัลโลคอติคอยด์ |  | ต่อมหมวกไตส่วนใน (โซนาโกลเมอรูโลซา) |  | MR |  | เพิ่มปริมาตรเลือดโดยเพิ่มการดูดกลับโซเดียมที่ไต (หน้าที่โดยหลัก), การขับโพแทสเซียมและ H+ ที่ไต.  |
| เอสทราไดออล | เอสโทรเจน | E2 | เพศหญิง: รังไข่, เพศชาย: อัณฑะ | เพศหญิง: เซลล์แกรนูโลซา, เพศชาย: เซลล์เซอร์ทอไล | ER |  | เพศหญิง: โครงสร้างร่างกาย: กระตุ้นการสร้างลักษณะทุติยภูมิทางเพศหญิง  กระตุ้นการเจริญของเยื่อบุโพรงมดลูก  เพิ่มการเจริญของมดลูก  บำรุงรักษาหลอดเลือดและผิวหนัง  ลดการละลายของกระดูก  เพิ่มการสร้างโปรตีนตัวรับของตับ การจับลิ่มของเลือด: เพิ่มระดับของ factors 2, 7, 9, 10, แอนติทรอมบิน III, พลาสมิโนเจน  เพิ่มความสามารถในการยึดติดของเกล็ดเลือด การรักษาของเหลว: การสวงนโซเดียมและน้ำ  เพิ่มระดับโกรทฮอร์โมน  เพิ่มระดับคอร์ติซอล, SHBG ทางเดินอาหาร: ลดการเคลื่อนไหวของลำไส้  เพิ่มระดับโคเลสเตอรอลในน้ำดี การทำงานของปอด: ส่งเสริมการทำงานของปอดด้วยการค้ำจุนถุงลมปอด. เพศชาย: ป้องกันการอะพอพโทซิสของเซลล์สืบพันธ์  |
| เอสโทรน | เอสโทรเจน |  | รังไข่ | เซลล์แกรนูโลซา, เซลล์ไขมัน | ER |  |   |
| เอสไทรออล | เอสโทรเจน | E3 | รก | ซินไซทิโอโทรโฟบลาสต์ | ER |  |   |
| คอร์ทิซอล | กลูโคคอร์ทิคอยด์ |  | ต่อมหมวกไตส่วนใน (เซลล์โซนาฟาสซิคูลาตา และเซลล์เรกติคูลาริส) |  | GR |  | กระตุ้นการสร้างกลูโคส ยับยั้งการรับกลูโคสในกล้ามเนื้อและเนื้อเยื่อไขมัน การเคลื่อนย้ายกรดอะมิโนที่เนื้อเยื่อนอกตับ กระตุ้นการสลายไขมันในเนื้อเยื่อไขมัน ต้านการอักเสบ และกดภูมิคุ้มกัน  |
| โพรเจสเทอโรน | โพรเจสโทเจน |  | รังไข่, ต่อมหมวกไต, รก (เมื่อมีการตั้งครรภ์) | เซลล์แกรนูโลซา เซลล์ทีกาในรังไข่ | PR |  | ค้ำจุนการตั้งครรภ์: เปลี่ยนเอนโดมีเทรียมให้เข้าสู่ระยะซิครีทอรี  ทำให้เมือกปากมดลูกอยู่ในสภาพที่สเปิร์มผ่านไปได้  ยับยั้งการตอบสนองทางภูมิคุ้มกัน เพื่อรองรับตัวอ่อน  ลดความสามารถในการหดตัวของกล้ามเนื้อเรียบในมดลูก  ยับยั้งการหลั่งน้ำนม  ยังยั้งการเจ็บท้องคลอด  ส่งเสริมการสร้างฮอร์โมนกลุ่มมิเนอรัลโลจากต่อมหมวกไตและกลุ่มกลูโคสเตอรอยด์ของทารกในครรภ์ อื่น ๆ: เพิ่มระดับ epidermal growth factor-1  เพิ่มอุณหภูมิร่างกายระหว่างการตกไข่  ลดอาการชักเกร็ง และคลายกล้ามเนื้อเรียบ (ขยายหลอดลม และควบคุมระดับเมือก)  ต้านการอักเสบ ควบคุมการตอบสนองทางภูมิคุ้มกัน  ลดกิจกรรมของถุงน้ำดี  ทำให้การแข็งตัวของเลือดและความตึงของหลอดเลือด, ระดับของสังกะสีและทองแดงในเลือด, ระดับออกซิเจนในเซลล์, และการใช้ไขมันสะสมในร่างกายเป็นไปอย่างปกติ  ช่วยในการทำงานของไทรอยด์และการเจริญของกระดูกโดยออสทีโอบลาสต์  ความยืนหยุ่นของกระดูก, ฟัน, เหงือก, ข้อต่อ, เอ็นกล้ามเนื้อ, เอ็นยึด และบำรุงผิวหนังด้วยการควบคุมคอลลาเจน  การทำงานและการรักษาระบบประสาทผ่านการควบคุมไมอีลิน  ป้องกันมะเร็งเยื่อบุโพรงมดลูกด้วยการรักษาระดับเอสโทรเจน |
| แคลซิไทรออล | เซโคสเตอรอยด์ (1,25-dihydroxyvitamin D3) |  | ผิวหนัง/ท่อไตส่วนต้น |  | VDR |  | รูปที่พร้อมทำงานของ วิตามิน D3 เพิ่มการดูดซึมแคลเซียมและฟอสเฟตในทางเดินอาหารและไต  ยับยั้งการหลั่ง PTH  |
| แคลซิไดออล | เซโคสเตอรอยด์ (25-hydroxyvitamin D3) |  | ผิวหนัง/ท่อขดส่วนต้นของไต |  | VDR |  | รูปที่ยังไม่พร้อมทำงานของวิตามิน D3  |